**ผลลัพธ์ของหลักสูตรการฝึกอบรม**

แพทย์ประจำบ้านต่อยอดที่สำเร็จการฝึกอบรมจะต้องสามารถปฏิบัติงานได้ด้วยตนเองอย่างมีประสิทธิภาพตามสมรรถนะหลักทั้ง 6 ด้าน ดังนี้

* 1. *การบริบาลผู้ป่วย (Patient Care)*
1. มีทักษะในการซักประวัติ ตรวจร่างกาย รวมทั้งพิจารณาเลือกการส่งตรวจทางห้องปฏิบัติการที่เหมาะสม และนำข้อมูลที่ได้มาวิเคราะห์เพื่อนำไปสู่การตัดสินใจการวินิจฉัยโรคจากการนอนหลับได้อย่างถูกต้อง
2. ให้การดูแลรักษาผู้ป่วยโรคจากการนอนหลับ และแก้ไขภาวะแทรกซ้อนต่าง ๆ ได้อย่างมีประสิทธิภาพ
3. มีทักษะความรู้ในการป้องกันโรคจากการนอนหลับและสร้างเสริมสุขภาพ
	1. *ความรู้และทักษะหัตถการทางเวชกรรม (Medical Knowledge and Procedure Skills)*
4. มีความรู้ และความเข้าใจเกี่ยวกับสรีรวิทยาพื้นฐานการนอนหลับรวมทั้งด้านเภสัชวิทยาที่เกี่ยวข้อง
5. มีความรู้ และความเชี่ยวชาญในสาขาอายุรศาสตร์การนอนหลับ
6. มีความรู้ และความสามารถในการตรวจและแปลผลตรวจการนอนหลับชนิดต่าง ๆ ได้ถูกต้อง
	1. *ทักษะระหว่างบุคคลและการสื่อสาร (Interpersonal and Communication Skills)*
7. มีทักษะในการถ่ายทอดความรู้ ให้คำปรึกษาและคำแนะนำเกี่ยวกับปัญหาโรคจากการนอนหลับ รวมทั้งการส่งเสริมสุขภาพและป้องกันโรคจากการนอนหลับ แก่แพทย์ พยาบาล บุคลากรทางสาธารณสุข นักศึกษา และประชาชนได้เป็นอย่างดี
8. มีมนุษยสัมพันธ์ที่ดี ประสานงานและสื่อสารกับบุคลากรทุกระดับ ทางด้านวิชาการและด้านบริหารอย่างมีประสิทธิภาพ และใช้ทรัพยากรสุขภาพ (Health resources) ได้อย่างเหมาะสม
	1. *การเรียนรู้และการพัฒนาจากฐานการปฏิบัติ (Practice-based Learning and Improvement)*
9. ดำเนินการวิจัยได้อย่างถูกต้องทั้งหลักการและวิธีการ รวมทั้งสามารถวิเคราะห์ผลงานวิจัยและนำผลมาประยุกต์ใช้ในดูแลรักษาและป้องกันโรคได้
10. เรียนรู้และเพิ่มประสบการณ์ได้ด้วยตนเองจากการปฏิบัติงาน
	1. *วิชาชีพนิยม (Professionalism)*
11. มีคุณธรรม จริยธรรม และเจตคติอันดีต่อผู้ป่วย ญาติผู้ป่วย เพื่อนร่วมวิชาชีพ เพื่อนร่วมงาน ชุมชน และสังคม
12. คำนึงถึงประโยชน์ของผู้ป่วยเป็นหลัก
13. มีความสนใจใฝ่รู้ และสามารถพัฒนาไปสู่ความเป็นผู้เรียนรู้ต่อเนื่องตลอดชีวิต เพื่อการรักษามาตรฐานการดูแลรักษาผู้ป่วยให้ดีที่สุด
14. มีความตั้งใจในการดูแลผู้ป่วยให้ได้รับการดูแลรักษาที่ดีที่สุดเท่าที่จะเป็นได้
15. มีความรับผิดชอบต่องานที่ได้รับมอบหมาย
	1. *การทำเวชปฏิบัติให้สอดคล้องกับระบบสุขภาพ (Systems-based Practice)*
16. มีความรู้และความเข้าใจเกี่ยวกับระบบสุขภาพและระบบยาของประเทศ
17. สามารถนำความรู้ไปประยุกต์ใช้ให้เข้ากับบริบทและความต้องการของชุมชน
18. มีความรู้และความเข้าใจในเรื่องการใช้ทรัพยากรอย่างสมเหตุผล สามารถปรับเปลี่ยนการดูแลผู้ป่วยให้เข้ากับบริบทของการบริการสาธารณสุขตามมาตรฐานวิชาชีพ